Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 435

3. A munkaterület rövid leírása A multimédia-fejlesztő az írott szöveget, hangot, álló és mozgóképet, ábrákat, animációt egyesítő, digitálisan tá- 1998/1. szám rolt, interaktívan működő számítógépes szoftvert hoz létre. Ezt a rendelkezésére bocsátott, vagy általa elkészített leírás — forgatókönyv — alapján a számára átadott, vagy általa elkészített digitális vagy analóg formában tárolt forrásanyagokból a megfelelő számítógépes és egyéb hardver, valamint szoftver eszközök segítségével, munkacsoportban végzi. Képes az adott szakterület szakértőjéből, a látványtervezőből és médiaszakemberből álló munkacsoport vezetésére. III. A szakképesítés szakmai követelményei A többféle médiumot egyesítő, mágneses vagy optikai adathordozón tárolt, terjesztett, vagy azokról lejátszott, sokszor interaktív lehetőséggel ellátott programok rohamos gyorsasággal terjednek az információfeldolgozás és átadás minden területén. A multimédiás anyagok létjogosultságot nyertek az iskolai és távoktatásban, az ismeretterjesztésben, az üzleti életben, az információszolgáltatásban, a filmgyártásban és a képzőművészetben. A felsőfokú multimédia-fejlesztő szakembertől azt várjuk el, hogy egy multimédia anyag (legyen az akár egyszerű szekvenciális képsorozat bemutató, vagy bonyolultabb, interaktivitást is igénylő, igényes videobetéteket tartalmazó program) fejlesztésén dolgozó csoport tagjaként az elkészült tematikus terv és forgatókönyv alapján a kész nyersanyagokból (írott szöveg, kép, rajz, videofelvétel, animáció, hangfelvétel) a rendelkezésre álló hardver és szoftver eszközök segítségével lejátszásra alkalmas formában összeállítsa a számítógépes programokat és adatállományokat. Ehhez képesnek kell lennie az alapvető hardver és szoftver, a szükséges médiahordozó input eszközök és lejátszó berendezések használatára. Minthogy a multimédia-fejlesztő és lejátszó eszközök választéka igen nagy, többféle számítógépes platform és mindegyiken többféle fejlesztő és lejátszó hardver és szoftver létezik, a képzés során az általános ismeretek elsajátítása és egy, tipikusnak tekinthető fejlesztő konfiguráció gyakorlati felhasználásának megtanulása a cél. A multimédia anyagok fejlesztése többféle szakember együttes munkáját igényli. A multimédia-fejlesztő rendelkezik projektvezetési és teamvezetői tudással. A multimédia-fejlesztőnek az alábbi feladatok szakszerű elvégzését kell tudnia: III/1. A fejlesztő és lejátszó rendszer működtetése — A multimédia számítógép és a kapcsolódó, média forrás perifériák (szkenner, digitális fényképezőgép, Compact Disc alapú információhordozó, videoszalag és videolemez lejátszó, analóg és digitális hangforrások, MIDI stb.) összekapcsolása és a rendszer üzemeltetése. Ehhez ismernie kell a fenti eszközök működési elveit, és a vonatkozó szabványokat. — Szakembert igénylő karbantartási és a rendszer bővítésével, felújításával kapcsolatos feladatok előkészítése. — A rendszer üzemeltetésével kapcsolatos napi feladatok ellátása. — Individuális (MPC számítógép, CD-I berendezés stb), kollektív (LCD projektor, RGB projektor, érintőképernyős számítógép) lejátszóeszközök és hálózatos multimédia szolgáltatás üzemeltetése. — Használni kell tudnia és áttekintéssel kell bírnia a kereskedelemben kapható multimédia hardver platformok/eszközök tulajdonságairól. III/2. Speciális multimédia szoftverek használata — A multimédia-fejlesztőnek jártasnak kell lennie egy egyszerűbb, szekvenciális bemutató elkészítésére alkalmas szoftver használatában. — Készség szinten használnia kell tudni egy olyan programozási eszközt, ún. szerzői rendszert, amellyel objektumorientáltan lehet a szöveg, hang, álló- és mozgókép anyagot hypermédia és közepes bonyolultságú interaktív elemekkel felszerelve elkészíteni. — Áttekintéssel kell bírnia a kereskedelemben kapható speciális multimédia-fejlesztő szoftverek tulajdonságairól. — Ismernie és használnia kell tudni egy objektumorientált magas szintű programozási nyelvet és egy korszerű programozási módszertant. — A multimédia termékek elkészítésénél mind a hagyományos — verbális —, mind az új vizuális programozási eszközöket használnia kell tudnia. — Ismernie és használnia kell tudni egy objektumorientált magas szintű programozási nyelvet és egy korszerű programozási módszertant. III/3. Általános célú szoftverek használata — Ismernie kell a különböző multimédia fejlesztésben alkalmazott operációs rendszereket és azok specifikus előnyeit. — Ismernie és használnia kell tudni legalább egy operációs rendszert, az ahhoz tartozó grafikus felülettel együtt. — Ismernie és használnia kell tudni egy korszerű, grafikus felületre épülő szövegszerkesztő rendszert, amellyel támogatni tudja a multimédiás fejlesztő tevékenységet. — Használni kell tudnia egy korszerű adatbázis-kezelő rendszert. — Fontos ismernie az Internet alapelveit és használatát. III/4. Egyéb ismeretek Ismernie kell: — a különböző médiák készítésének alapelveit (videoés audiofelvétel készítése, animáció), — a hang, állókép és mozgókép digitalizálásának elveit, módszereit és eszközeit, ezek szabványait, — a multimédia szabványokat, — a multimédia fejlesztésben használt fontosabb adatállomány szerkezeteket és ezek lejátszhatóságát egyes szoftver és hardver környezetben, 1998/1. szám — egy, hálózaton is használható hypermédia eszközt (ajánlott a World Wide Web rendszer), — a tervezés alapelveit: design, esztétika, tipográfia, ergonómia), — a médiák hatásmechanizmusát, — a projektvezetés általános elveit, — egy multimédia fejlesztési projekt specifikumait, — a szerzői jog idevonatkozó fejezeteit. IV. A szakképesítés vizsgáztatási követelményei IV/1. A vizsgán számon kérhető témák, illetve vizsgatantárgyak Számítástechnikai alapismeretek Alapfogalmak — Információ a számítógépben, kódrendszerek. Aritmetikai, logikai műveletek, relációk. Adattípusok, egyszerű adatszerkezetek (tömbök, rekordok, állományok). A hardver — A számítógépek felépítése, funkcionális egységei, a funkcionális egységek főbb jellemzői. Perifériák típusai, főbb jellemzői. Korszerű számítógépes konfigurációk, modularitás. A számítógép üzembe helyezése. A szoftver — Szoftverek csoportosítása. Operációs rendszerek, rendszerközeli szoftverek, hálózati szoftverek. Fejlesztő környezetek. Általános célú és egyedi alkalmazások. Operációs rendszerek, rendszerközeli programok. Hálózatok Az operációs rendszer — Az operációs rendszer részei, rendszerállományok. Az operációs rendszer memóriakezelése. Parancsok, kapcsolók. Állományok típusai. Lemezes adattárolás: lemez-, könyvtár-, állománykezelő parancsok. Parancsállományok. Rendszerkonfigurálás (eszközmeghajtók), környezetbeállítás. Az operációs rendszer grafikus kiterjesztése — A grafikus ablakkezelő környezet használata. Karbantartás, üzemeltetés és konfigurálás. A karbantartás és üzemeltetés egyéb segédprogramjai — Az adatvédelem szoftver és hardver eszközei (víruskeresés, lemezkarbantartás stb.) Adattömörítés. Hálózatok — Hálózatok működésének alapelvei, felhasználási területei. Hozzáférési jogok, adatvédelem. Kezelői parancsok és menüs programok. Lemez, könyvtár, állomány kezelése a hálózatokban. Állományok nyomtatása. A hálózatos üzemeltetéssel kapcsolatos információk lekérdezése. Multimédia anyagok valósidejű és nem valósidejű továbbítása, ennek technikai feltételei. Programozás — Egy programnyelv utasításkészlete. Adattípusok. Programszerkezetek. Az objektumorientált programozás. Az eseményorientált programozás. A vizuális programozás. Alapvető algoritmusok és megvalósításuk a fenti programnyelven. Video, audio, állókép és szöveges állományok kezelésének programozástechnikája. Szöveg-, álló- és mozgókép-, hangszerkesztés — Szövegbevitel, javítás (kijelölés, másolás, mozgatás, keresés, csere, rövidítésszótár stb.). Szövegek tárolása, IV/2. A szakmai vizsga részei Írásbeli vizsga Az írásbeli központi tételsort a Művelődési és Közoktatási Minisztérium adja ki. A tételeket a jelölt a vizsgán kapja meg. Az írásbeli vizsgán a IV. pontban meghatározott követelmények szerinti, a szoftver és hardver környezettől független, általános ismeretanyagot kérünk számon. Az irásbeli vizsgának tartalmaznia kell egy tervezési feladatot is. A vizsgán segédeszköz nem használható. Munkaidő: 180 perc. Gyakorlati vizsga A gyakorlati vizsga egy multimédia mestermunka vagy multimédia keretprogram készítése, amelyet a vizsgabizottság előtt meg kell védeni. A mestermunkát a tanulmányok során készíti el a hallgató, azt a vizsgát megelőzően a képző intézmény elbíráltatja, és a bírálatot a vizsgadokumentumokhoz csatolja. A mestermunkának tartalmaznia kell a témaválasztás indoklását, az anyag forgatókönyvét, a projekt tervét és a bemutatandó, működőképes anyagot. A számítógépes program 5—10 perces legyen, és tartalmazzon mozgóképet, hangot, grafikát, szöveget és interaktív elemeket. A mestermunkához csatolni kell a forrásnyelvi programot, illetve az alkalmazott szoftver használatának leírását. A keretprogramnak tartalmaznia kell egy pontos felhasználói dokumentációt és egy példa alkalmazást. Szóbeli vizsga Szóbeli vizsgára csak az bocsátható, aki eredményes írásbeli vizsgát tett. Nem bocsátható szóbeli vizsgára az a hallgató, akinek a mestermunkáját a vizsgabizottság elégtelenre értékelte. A szóbeli vizsga feladatsorát a képző intézmény állítja össze. A feladatsort előzetesen egyeztetni kell a vizsgabizottság elnökével. Amennyiben a feladatsor nem felel meg a követelményrendszernek, vagy nem megfelelő nehézségi fokú, a vizsgabizottság elnöke azt átdolgoztathatja. A szóbeli vizsgán a IV. pontban meghatározott követelmények szerinti ismeretanyagot kell számon kérni. A szóbeli vizsga a gyakorlati vizsgához kapcsolódik. A szóbeli vizsgán a jelölt összefüggő feleletet ad egy-egy átfogó témakörről. Az elméleti ismeretanyagot az általa tanult eszközök alkalmazásának tapasztalataival kell kiegészítenie. A vizsgatételeket legalább egy hónappal a vizsga időpontja előtt a képző intézménytől megkapja. A szóbeli vizsgán meg kell győződni arról is, hogy a vizsgázó rendelkezik a szakmájához szükséges idegen nyelv ismerettel. Felkészülési idő: 20 perc. IV/3. A szakmai vizsga egyes részei alóli felmentés feltételei A vizsgarészek alól felmentés nem adható. IV/4. A vizsga értékelése, minősítése Az értékelésre vonatkozó általános szabályokat a

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes